
ДО
ОБЩИНСКИ СЪВЕТ – ПИРДОП

ДОКЛАДНА ЗАПИСКА
ОТ АНГЕЛ ГЕРОВ – КМЕТ НА ОБЩИНА ПИРДОП


Относно: Възмездно придобиване, чрез покупко - продажба на  недвижим имот частна собственост.

УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,
[bookmark: _Hlk241758700] Община Пирдоп има желанието да придобие имот  частна собственост, който се намира в непосредствена близост до територията, на която традиционно се провежда празника на града. Имота представлява поземлен имот с идентификатор 56407.112.12 по Кадастралната карта и кадастралните регистри на гр. Пирдоп, находящ се в местността „ Еленско“ с площ 2251 кв.м. и начин на трайно ползване ливада.
С придобиването на имота се цели задоволяване на обществения интерес с осигуряването на подходяща и достатъчна територия за провеждането на празника на града, създаването на по-добри условия за безопасност, достъпност, организация и обслужване на посетителите.
Проведени са предварителни разговори със собственика на имота, в резултат на които има възможност за доброволното му придобиване от Община Пирдоп.
[bookmark: _Hlk239852291][bookmark: _Hlk200703798] Имотът е включен в Годишната програма за управление и разпореждане с имотите – общинска собственост в Община Пирдоп през 2026 година в раздел „ІІI“ „Описание на имотите, които общината има намерение да предложи за: предоставяне под наем, за продажба, учредяване на ограничени вещни права, за замяна, за конкретно разпореждане, за възлагане чрез концесия“: В подточка „Г “- „Имоти, които общината възнамерява да придобие“,  Точка 8 -  ПИ 56407.112.12, с площ 2251 кв.м.
В тази връзка предлагам следния


										Проект на решение:

На основание чл. 21, ал. 1, т. 8 от Закона за местното самоуправление и местната администрация, чл. 8, ал.2 и чл.34, ал.2 от Закона за общинската собственост, във връзка с чл. 15, ал.1 от Наредба за общинската собственост, Общински съвет Пирдоп  взе следното
РЕШЕНИЕ

	 
1. Общински съвет Пирдоп дава съгласие Община Пирдоп да придобие възмездно, чрез покупко - продажба, поземлен имот с идентификатор 56407.112.12 по Кадастралната  карта и кадастралните регистри на гр. Пирдоп, находящ се в местността „ Еленско“ с площ от 2251 кв.м. и начин на трайно ползване ливада за сумата в размер на 8000 (осем хиляди) евро.
2. Разходите по сделката са за сметка на Община Пирдоп.
3. На основание чл.48, ал.1, т.1, буква “а” от Закона за местните данъци и такси, Община Пирдоп е освободена от данък при придобиване на имущества.
4. Преди подписване на договора за покупко-продажба продавачът следва да представи удостоверение, издадено от Агенция по вписвания, от което да е видно, че имотът не е обременен с вещни тежести и други права на трети лица.
5. Възлага на Кмета на Община Пирдоп изпълнението на настоящото решение.



Приложение:
1. Скица на имота.
2. Извадка от  Годишната програма за управление и разпореждане с имотите – общинска собственост в Община Пирдоп през 2026 година. 


Очаквам Вашето решение!




С уважение,


АНГЕЛ ГЕРОВ
Кмет на Община Пирдоп


Съгласували:

…………………………
М. Стоянова
Секретар на Община Пирдоп

…………………………
Правоспособен юрист

Изготвил:
СИ/ДД






image1.png




